1771 isch er ganz blind worde. Drotzdäm isch fast d Helfti vo sim Läbenswärk in dr zweite Petersburger Zit entstnde. Er het Hilf überchoo vo siine Söhn Johann Albrecht, Karl und Christoph und vo sim Sekretär Nikolaus Fuss, wo noch em Euler sim Dod as Erste e Würdigung verfasst het. Drotz siiner wüsseschaftlige Produktivität isch er nie Presidänt vo dr Universität worde, säll Amt isch meistens vom ene Liebhaber vo dr Katharina bsetzt gsi, aber si Iifluss in dr Universität isch fast gliich gross gsi wie dä vom Presidänt.